








































INDEX 


Capítol i : Un ric joier va convidar a un monjo a viatjar amb ell i va escoltar el Dharma 
Capítol 2 : El joier ordena al seu servent tombar un carro carregat d’arròs i el mestre del 

Dharma li ho retreu sense èxit. 

Capítol 3 : En escoltar el Dharma, el pagès va entendre la llei de causa i efecte. 
Capítol 4 : Colpejat amb crueltat i sense motiu, el servent escapa enfadat. 

Capítol 5 : El pagès va pagar les accions perjudicials del joier i el malentès es va arreglar. 
Capítol 6 : La bona sort arriba al pagès i recompensa la seva bona acció. 

Capítol 7 : Estem estretament relacionats amb la resta d’éssers vius. 

Capítol 8 : Tot i que Pandú va donar el monestir, no va posar el Dharma en pràctica. 
Capítol q : La corona li porta la desgracia a Pandú i no pot evitar acumular el deute. 
Capítol io : El cap dels lladres demanda el pagament del deute. 

Capítol li : Mansament va pagar el seu deute i va abastar la felicitat veritable. 
Capítol 12 : Els lladres es rebel·len i colpegen al seu cap, portant-lo al límit de la mort. 
Capítol 13 : El Mestre del Dharma fou al rescat i aconsellà al cap dels lladres que se’n 

penedís de les seves ofenses. 

Capítol 14 : Un pensament egoista va trencar el fil de l’aranya. 

Capítol 15 : Després de penedir-se de tot cor, Mahaduta va morir en pau. 

Capítol 16 : Amb el seu penediment real, el lladre va ajudar a d’altres després de la seva 

mort. 

Capítol 17 : Amabilitat i generositat asseguren un futur feliç. 





n ncjoncr \ a i 





. ® 


ffMfl 


mr m in iiúioMQBioiM o)) m viatja» 



i'i 111» 





i va oms 



.Cl 




J HU1X 




Fa molt de temps, a la índia, vivia un joier molt ric, 
anomenat Pandú. En certa ocasió, quan es dirigia amb el 
seu carruatge cap a la ciutat de Varanasi, Pandú estava 
alegre pel temps fresc que feia, a causa d’un xàfec, i també 
pels diners que guanyaria al mercat amb les vendes de joies. 

Mentre viatjava, en Pandú va veure un monjo que caminava 
lenta i decididament, i amb la columna ben dreta, en 
direcció a la ciutat sagrada. Irradiava noblesa i pau interior. 
Pandú va pensar: ”Si aquest monjo va cap a Varanasi, li 
demanaré si vol viatjar amb mi. Sembla un sant i he sentit a 
dir que la companyia d’un sant sempre dona bona sort”. Va 
donar l’ordre a en Mahaduta -el servent forçut que conduïa 
el vehicle- d’aturar els cavalls. 


-Venerable mestre del Dharma -Va dir en Pandú mentre 
obria la porta del carruatge- em permeteu que us porti fins 
Varanasi? 


-Viatjaré amb tu -Va respondre el monjo-, però has de 
saber que no puc pagar-te, doncs no tinc bens materials. 
L’únic que et puc oferir és el Dharma. 







-Accepto les teves condicions- va dir el joier, que sempre 
pensava com si estigués negociant. I el va fer passar al 
vehicle. 

Durant el viatge, el monjo -anomenat Narada-, va parlar del 
karma i de la llei de causa i efecte. 

-Les persones creen el seu destí a partir de les seves accions- 
va dir Narada-. Les bones accions, de manera natural, 
generen bona sort, mentre que, qui porta a terme accions 
perjudicials, tard o d’hora ho acaba pagant. 

En Pandú es trobava còmode amb el seu company. Li 
agradava escoltar coses amb sentit, doncs era un home 
pràctic, i també tenia arrels bones i profundes en el 
Dharma, tot i que encara no ho sabia! 

En Pandú va interrompre abruptament a Narada quan el 
seu vehicle es va aturar en mig del camí. 

-Què passa?- Va preguntar irritat al seu servent Mahaduta-. 
Estem perdent el temps! 


Varanasi encara era a deu milles de distància i el sol es 
ponia per l’oest. 


-Hi ha el carro d’un pagès imbècil en mig del camí- va 
respondre en Mahaduta malhumorat. 

El monjo i el joier van obrir les portes del carruatge i van 
treure el cap per veure que passava. 

Una mica més endavant, un carro ple de sacs d’arròs 
impedia el pas. La roda dreta, s’havia sortit de l’eix i es 
trobava avariada en el sot lateral. El pagès, assegut en el 
terra intentava reparar l’avaria. 


-Jo no puc esperar! Mahaduta! -va escridassar en Pandú- 
Treu aquest carro del mig! 


El camperol es va incorporar d’un salt per protestar i 
Narada li va demanar a en Pandú que pensés un altra 









manera de resoldre la situació. Però abans que ningú obrís 
la boca, el forçut d’en Mahaduta, ja havia empès el carro del 
pagès dins del sot lateral i diversos sacs d’arròs van caure en 
el fang. El camperol va córrer cap a en Mahaduta protestant 
amb ira, però es va contenir quan va veure que el servent 
era dos cops més alt i fort que ell. Somrient maliciosament, 
en Mahaduta va aixecar el braç. Si el seu amo no hagués 
tingut tanta pressa hauria gaudit apallissant al camperol, 
però no ho va fer i quan el servent tornava al seu lloc i 
recuperava les regnes del carruatge, el monjo va dir-li a en 
Pandú: 

-M’has portat en el teu carruatge durant una hora i em 
sento descansat i en deute amb tu. I quina millor manera 
tinc de saldar el deute amb tu sinó és ajudant a aquest 
desgraciat pagès que has maltractat. L’has danyat i pots 
donar per segur que patiràs un mal similar. Així que, amb 
sort, si l’ajudo, puc fer que el teu deute amb ell no sigui tan 
greu. A mes, el camperol va ser un familiar teu en una vida 
prèvia i el teu karma i el seu estan lligats d’una manera 
extraordinària. 

El joier estava sorprès. No estava acostumat a escoltar la 
veritat dita d’una manera tan amable i directe. Però el que 
més el va molestar fou la possibilitat que ell, un home amb 
tants diners, pogués estar relacionat amb un arrossaire. 

-Això és impossible!- Va dir-li al monjo. 


Narada va fer un somrís i va dir: 



-Molts cops la gent, aparentment, més intel·ligent no 
aconsegueix reconèixer les veritats més bàsiques de la vida. 
Jo intentaré protegir-te del dany que t’has causat a tu 
mateix. 

Emprenyat, en Pandú va fer un senyal al seu servent i es van 
posar en marxa cap a Varanasi. 

Devala, el camperol, ja s’havia assegut en el terra, a la bora 
de la carreta, un altra cop, per reprendre la reparació de la 
roda. Narada el va saludar inclinant el cap i va començar a 
empènyer el carro fora del sot. Devala es va aixecar per 
ajudar-lo, però es va adonar que el monjo tenia molta més 
força del que es podia esperar en una persona amb una 
complexió tan lleugera i, en un tres i no res, el carro ja 
tornava a estar en la via. “Aquest monjo deu ésser un sant”, 
va pensar Devala en silenci. “Els Deus i esperits protectors 
del Dharma, el deuen estar ajudant. Potser ell em podrà 
explicar perquè, avui, la meva sort a anat a pitjor”. 

Els dos homes van carregar els sacs d’arròs que Mahaduta 
havia tirat al sot, i el pagès, just en el moment que tornava a 
arreglar la roda avariada, va preguntar: 

-Venerable mestre del Dharma, òPots explicar-me per què 
he hagut de patir aquesta injustícia per part d’un home ric 
arrogant que no havia vist en ma vida?òTe alguna lògica tot 
plegat? 

Narada va contestar: 

-El que has patit avui es realment una injustícia. Has rebut 
exactament el mal que havies causat al joier en una vida 
prèvia. 


El camperol fent que si amb el cap va dir: 







-He sentit a dir aquest tipus de coses abans, però mai he 
sabut si creure-les o no. 

-No es difícil de creure- va dir el monjo-. Ens convertim en 
el que fem. Si portes a terme bones accions, seràs bona 
persona de manera natural, i atrauràs bones coses. El 
mateix passa amb les accions negatives. Actes perjudicials 
creen males persones amb vides desafortunades. Totes les 
coses que has pensat, dit i fet, creen la mena de persona que 
ets ara, i també, conté les llavors d’allò que seràs en el futur. 
Aquesta és la llei de causa i efecte, la llei del karma. 

-És possible que diguis la veritat- va dir en Devala-, però jo 
no sóc una mala persona i ja veus el que m’ha passat avui! 

Narada li va preguntar: 

-Si més no, oi que tu haguessis actuat igual que Narada, si 
ell hagués estat el que barrava el pas i tu anessis 
acompanyat d’un conductor milhomes? 

Les paraules del monjo van silenciar en Devala. Es va 
adonar que, fins el moment en que Narada va aparèixer per 
ajudar-lo, la seva ment havia estat plena de pensaments de 
venjança. El que Narada havia dit era exactament el que ell 
pensava: ”Tant de bo hagués estat ell qui aboqués el 
carruatge del joier i, amb orgull, haver reiniciat el viatge 
mentre l’home ric jeia en el fang del camí”. 

-Si, mestre del Dharma- va admetre-. És cert. 

Els dos homes van romandre en silenci fins que l’avaria fou 
reparada i la roda muntada correctament en el carro. El 
pagès seguia rumiant les paraules del monjo. Tot i que 
Devala no havia anat mai a l’escola, era un home molt 
reflexiu i sempre intentava saber el que s’amaga darrera 
dels fets. 



De cop va dir: 

-Però això és terrible! Ara que el joier m’ha fet mal, jo hauré 
de fer-li mal a ell. Llavors ell m’ho tornarà i jo hauré de 
ferir-lo. I la picabaralla mai acabarà! 

-No, no te perquè ser així- va dir Narada-. La gent te el 
poder de fer coses positives i coses negatives. Troba la 
manera d’ajudar a aquest joier orgullós, en comptes de 
perjudicar-lo. Llavors el cicle es trencarà. 

Devala va dir que si amb el cap, mentre pujava al carro, però 
tenia dubtes. Creia que allò que Narada havia dit estava bé, 
però no veia clar com podria seguir el seu consell. Com 
podria ell, un pobre camperol, ajudar a un home tant ric? 

Devala va convidar al monjo a viatjar amb ell en el carro i 
quan just començaven a circular, va estirar les regnes i va 
aturar la marxa sobtadament. 

-Una serp en el camí!- va exclamar Devala-. Però Narada, 
mirant més de prop, va veure que no era cap serp, sino una 
borsa. Va baixar del carro i la va recollir. Era molt pesada. 
Plena d’or. 

-La reconec. Pertany a Pandú, el joier- va dir el monjo-. La 
portava amb ell en el carruatge. Deu haver-la perdut quan 
ha tret el cap per la finestra del seu carruatge. No t’he dit 
que el seu destí està unit al teu? 

Li va donar la borsa a Devala tot dient: 

-Aquí tens la oportunitat de tallar els lligams de violència i 
venjança que et lliguen al joier. Quan arribem a Varanasi, 
ves a l’hostal on passa la nit i torna-li l’or. Ell et demanarà 
perdó pel que et va fer i tu li dius que no tens res en contra i 
que li desitges el millor. 



Escolta atentament: Vosaltres dos sou molt semblants. 
Ambdós progressareu o fracassareu junts, depenent de les 
vostres accions. 







Devala va seguir les recomanacions del monjo. No tenia cap 
desig de quedar-se amb l’or. Només desitjava saldar el seu 
deute del karma amb el joier. Per la nit, quan va arribar a 
Varanasi, va anar a l’hostal on habitualment pernoctaven els 
homes rics i va preguntar si hi era en Pandú. 

-I a qui el haig d’anunciar?- va dir l’hostaler despectivament 
mentre repassava amb la mirada la vestimenta del Pagès. 

-Digues-li que un amic a vingut a veure’l- feu Devala. 

Uns minuts més tard, en Pandú va entrar en la sala on 
Devala l’esperava. Quan en Pandú va veure que el camperol 
li tornava la borsa, va emmudir, ple de sorpresa, vergonya i, 
a l’hora, es va sentir alleugerit... En aquell moment, es van 
sentir uns crits de dolor provinents d’una habitació adjacent 
i s’hi van acostar d’un salt: 

-Pareu, pareu!- Exclamà el camperol en veure el que 
passava. 









Un oficial de policia amb un fuet en una mà i un bastó en 
l’altra, havia estat colpejava a en Mahaduta, l’esclau del 
joier, que tenia l’esquena nua plena de sang. 

En veure a Devala, l’esclau amb el cap baix va dir: 

-El meu amo creu que jo l’hi he robat l’or. Ha fet que hem 
torturin per tal d’obtenir la meva confessió... Aquest és el 
meu càstig per haver-te maltractat en el camí a Varanasi. 

I sense esperar cap resposta va fugir de l’hostal i es va 
perdre dins la fosca nit. Pandú va romandre en silenci. Era 
massa arrogant per demanar perdó pel seu error a en 
Mahaduta, el seu servent, sobretot davant dels altres. 

El joier encara no havia recollit la borsa d’or de les mans del 
pagès quan, tot d’una, un home gros guarnit amb riques 
sedes, va entrar en la habitació dient: 

-He sabut el que ha passat, amic Pandú. La roda de la 
fortuna gira i gira, oi? Fa uns moments pensaves que 
estaves arruïnat i ara tot torna a ser al seu lloc. Au, agafa la 
borsa d’or i dona li les gràcies a aquest bon home. 

Avergonyit, en Pandú va agafar la borsa d’or i baixant la 
mirada li va dir al camperol: 

-Me portat malament amb tu i, tu, a canvi, m’has ajudat. No 
sé com podré pagar-te el que has fet. 

Llavors, l’home gros va exclamar: 

-Com? Dona li una recompensa a aquest home, Pandú! 

Però en Devala va replicar: 

-Et vaig perdonar i no necessito cap recompensa. Si no li 
haguessis manat apartar el meu carro a Mahaduta, 
probablement, mai hauria tingut la oportunitat de conèixer 
al venerable Narada, ni hauria escoltat les seves 
ensenyances, que m’han beneficiat més que qualsevol altra 
cosa. He pres la ferma determinació de no perjudicar mai 
més a cap altra ésser viu, perquè no vull patir-ne més les 
conseqüències. Aquesta decisió ha fet que em senti segur i 
amb les regnes de la meva vida, insòlitament, ben 
amarrades. 




-Narada!- va exclamar Pandú-. És ell qui t’ha ensenyat! Ell 
em va instruir a mi també, però crec que no vaig escoltar 
prou bé. Agafa això, bon home. I va donar a Devala algunes 
peces d’or de la seva borsa.- Diguem, saps on viu el 
Venerable mestre del Dharma a Varanasi? 

-Si, l’acabo de deixar en un monestir que hi ha a l’entrada 
Oest de la ciutat- va dir en Devala. De fet, ell em va dir que 
era possible que tu volguessis veure’l. Em va demanar que 
et digués que pots visitar-lo demà per la tarda. 

Pandú es va inclinar, aquest cop amb més gran dignitat i 
reverencia. 

-Ara sí que tinc un veritable deute amb tu- va dir Pandú-. I 
també crec en quelcom que Narada va dir: Tu i jo vam ser 
parents en vides prèvies i els nostres destins caminen 
plegats. Sembla que, fins i tot, hem trobat el mateix mestre. 

L’home gros havia estat escoltant la conversa amb 
impaciència. 

-Si, si, tota aquesta conversa està molt bé- va dir alçant la 
veu-, però ara parlem de negocis! 

I donant mitja volta cap a Devala va dir: 

-Deixa que em presenti, soc Mallika el banquer, amic de 
Pandú. Tinc un contracte amb el secretari del rei i haig de 
proveir-lo amb el millor arròs per la seva cuina, però ara fa 
tres dies, el meu competidor, que desitja el meu fracàs, va 
comprar tot l’arròs de Varanasi... Si no faig l’entrega demà 
estaré arruïnat però, afortunadament, t’he trobat a tu i això 
és el que importa. Es el teu arròs de primera qualitat? Va ser 
malmès per l’idiota de Mahaduta? Quant arròs tens? L’has 
venut, ja? Parla! 

Somrient en veure la impaciència del banquer, Devala va 
contestar: 

-He portat mil cinc centes lliures d’arròs de primera 
qualitat. Només un dels sacs es va mullar una mica en el 
fang. No tinc res aparaulat i tenia previst portar-lo, al 
mercat, demà pel matí. 

-Magnífic! Fantàstic! Al mercat, dius?- Va exclamar Mallika 
refregant-se les mans-. Suposo que acceptaràs el triple del 
que te’n donarien en el mercat, oi? 

- Ho acceptaré- Va respondre Devala. 







- Clar que sí- va dir el banquer. 

Mallika va cridar als seus servents i els va manar que 
descarreguessin el carruatge de Devala, immediatament. 
Llavors es va disposar a pagar-lo generosament. Al mateix 
temps que contava i posava monedes d’or en les mans de 
Devala, li va dir a Pandú: 

-Un home mai sap des d’on li arribarà ajuda quan la 
necessita. Mai perdis l’esperança, doncs la vida és un 
meravellós misteri, oi? 

-No ho malgastis en el joc!- va dir Mallika a Devala- Mentre 
tornava al seu sopar entre rialles. 

Devala no tenia cap intenció de malgastar-ho en el joc. Ja 
había pres la decisió d’anar al monestir on el Venerable 
Narada vivia i oferir la meitat del seu benefici a la triple joia. 
La resta se la va emportar a casa i la va gastar a poc a poc. A 
partir d’aquell dia va viure amb prosperitat. Donada la seva 
honestedat i saviesa, la gent del seu poble va arribar a 
considerar-lo el seu líder. 

AI dia següent per la tarda, Pandú va anar al monestir situat 
a l’entrada oest de la ciutat. Narada el va rebre en la sala 
d’hostes. Després d’haver escoltat al joier explicar el que 
havia passat a l’hostal, el monjo va dir: 

-Encara tens molts dubtes i preferiria no donar-te una visió 
completa, doncs no la acceptaries. La teva fe encara no és 
tan completa com la del camperol Devala, així que encara 
hauràs de passar diverses proves abans de convertir-te en 
veritable deixeble de Buda. 

-Venerable mestre del Dharma- va dir Pandú amb 
humilitat. Li prego que m’ho expliqui, doncs així podré 
seguir millor els seus consells. 

-Molt bé- va dir el monjo-. Recorda el que et vaig a dir i 
reflexiona. En el futur podràs arribar a comprendre. T’he 
explicat com cadascun de nosaltres crea el seu propi destí 
en funció del que fa. El teu amic ric, Mallika, per exemple, te 
moltes benediccions, però molt poca saviesa. Creu que la 
roda de la fortuna, com ell l’anomena, dona voltes i voltes 
misteriosament. Però no hi ha cap misteri. La seva 
prosperitat i felicitat no tenen res a veure amb forces que no 
provinguin de les seves accions, paraules i pensaments. 
Vida rere vida, ell és ric i feliç, senzillament, perquè ell ha 
estat amable i generós. Jo no crec que ell hagués tractat a 
cap servent de la manera com tu has tractat a Mahaduta. 

-És cert- Va dir Pandú-. Va intentar aturar-me. Però jo 
estava emprenyat i no el vaig escoltar. 




-Sí- Va dir Narada amb el cap-. I no pensis que estàs lliure 
del deute que has contret amb Mahaduta per haver fet que 
l’apallissessin d’una manera tan cruel i absurda. No pensis 
que estàs sol en aquest món, o que les teves accions no 
tenen cap conseqüència. Recorda que, tard o d’hora, cada 
una de les teves accions, siguin bones o dolentes, grans o 
petites, et seran retornades de la mateixa manera i en la 
mateixa mida. I vet aquí la dita que se en deriva: “Si plantes 
llegums, colliràs llegums; Si plantes melons, colliràs 
melons”. La bondat produeix coses bones, mentre que la 
maldat porta coses dolentes. Tracta a tots els éssers de la 
mateix manera que t’agradaria que et tractin. És veritat que 
tu no ets diferent a la resta. Estàs fet de la mateixa 
substància bàsica que la resta dels ésser vius; per això, en 
cada una de les teves accions i pensaments, estàs relacionat 
amb la resta d’éssers vius d’una manera, fins i tot, més 
íntima que la relació que existeix entre els orgues del teu 
cos. 

-Si realment pots comprendre això amb el cor -va dir 
Narada-, ja no tindràs més desitjós de danyar a d’altres 
éssers vius, perquè comprendràs que ells són iguals que tu. 
Patiràs els seus sofriments com si fossin propis i sempre 
intentaràs ajudar-los. Deixa que aquest vers et serveixi de 
guia: 

Aquell que fa mal als altres, es fa mal a sí mateix; 

Aquell que ajuda als altres, s’ajuda moltíssim a si mateix. 

Per trobar el camí pur, el camí de llum, 

abandona la falsedat de que tens un ego. 

Pandú es va aixecar i agenollar tres cops davant del mestre 
del Dharma, cosa que no havia fet amb ningú. 





Llavors va dir: 


-No oblidaré les teves paraules, mestre del Dharma. Vaig a 
establir un monestir a Kaushambi, la meva ciutat, per tal 
que la gent d’allí tingui la oportunitat d’escoltar aquesta 
ensenyança tan meravellosa. Només espero que el Mestre 
del Dharma, amb la seva compassió, m’ajudi a realitzar 
aquest vot que ara faig. 

Els anys van passar i Pandú, el joier, va anar prosperant. Va 
prendre refugi amb Narada i es va convertir en el seu 
deixeble i fou un dels que va realitzar més donacions i oferir 
1 seva protecció al monestir de Kaushambi. De fet, havia 
ajudat a que Narada el fundés. Sempre que podia deixar de 
banda els seus negocis, anava a escoltar les lectures i 
explicacions dels sutres que donava el monjo Panthaka, 
abat del monestir i deixeble del venerable Narada. 

Pandú sempre estava disposat a rebre les instruccions de 
Narada quan aquest visitava la ciutat, però mai les posava 
en pràctica. Ell pensava que la pràctica era cosa exclusiva 
dels monjos i sempre es mantenia ocupat amb els seus 
negocis. 

Cert dia, quan ja havien passat sis o set anys des de la seva 
primera trobada amb el venerable Narada en el camí cap a 
Varanasi, el taller de joies de Pandú va rebre un encàrrec 
molt especial. El rei del país veí, a l’altra costat de les 
muntanyes, desitjava una nova corona reial, i havia sentit a 
parlar de la gran qualitat dels productes fets al taller d’en 
Pandú. La corona havia d’ésser d’or amb incrustacions de 
les millors pedres precioses de tot l’índia. Els reis de l’índia 
els agradava molt les pedres precioses i Pandú havia 
somniat, molts cops, ser el joier oficial d’una casa reial, per 
tal de tenir assegurada la prosperitat i grans riqueses. Ara 
l’oportunitat l’hi havia arribat. Pandú va donar ordres de 
comprar els millors safirs, robis i diamants que es poguessin 
trobar. 

Va invertir la major part del seu patrimoni en aquestes 
joies. Va dissenyar i realitzar la corona ell mateix. Quan la 
va tenir acabada va reunir una nombrosa escorta d’homes 
armats per protegir-se dels lladres de les muntanyes, es va 
disposar a viatjar al país veí. El viatge anava molt bé, fins 
que van arribar a un estret camí a prop del cim de la 
muntanya, on un grup de lladres salvatges, van caure, 
estrepitosament, sobre la caravana. Tot i que l’escorta de 
Pandú era més nombrosa, els cavalls espantats i la dificultat 
del camí van posar molt difícil la defensa. 

En qüestió de segons, els homes de Pandú van ser 
desarmats. Dos homes bruts i sense afaitar van obrir la 
porta del carruatge del joier, el van fer fora a la força, el van 
fer caure i el van colpejar. Pandú va aguantar els cops, 






mentre pensava, tan sols en la borsa que duia sota la roba i 
que mantenia agafada amb força contra el seu pit. En la 
borsa hi duia la corona i una col·lecció de pedres precioses 
amb les que havia planejat temptar a la filla del rei i la reina. 

-Pareu un moment!- es va sentir-. Era una veu que Pandú 
havia escoltat abans, però no podia recordar qui era.- Pareu 
de colpejar-lo he dit! 

Pandú va obrir el ulls i, davant seu, guarnit amb pells 
d’animals i un mocador vermell, va aparèixer en Mahaduta, 
l’esclau que ell havia fet apallissar, uns anys abans. Pandú 
havia escoltat que entre els lladres de les muntanyes, el cap 
més important, era un antic esclau de Kaushambi, però mai 
haguera imaginat que l’esclau fora en Mahaduta. 
-Comproveu que te a la ma dreta- va ordenar en Mahaduta 
amb veu ferma-. Un dels homes que l’havia estat colpejant, 
va posar el genoll sobre l’estomac de Pandú i l’altre sobre el 
braç separat del seu cos. Llavors va prendre, amb facilitat, el 
sac de les joies. 

-Jo guardaré això que ja he pagat- va dir Mahaduta, alhora 
que prenia la borsa, i la guardava sota la roba.- No, amo?- 
va afegir amb to cínic i ple d’amargura. 

-El matem?- va preguntar un dels lladres. 

Mahaduta va mirar a Pandú, però en comptes d’ira o por, 
que era quelcom que hauria augmentat el seu odi, va veure 
tristesa i resignació. No sabia que, en aquell precís instant, 
Pandú estava recordant amb claredat les paraules del 
venerable Narada: “No pensis que estàs lliure del deute que 
tens amb Mahaduta, per haver-lo fer apallissar cruelment 
i sense raó. No pensis que estàs sol en aquest món i que les 
teves accions no tenen conseqüències... No pensis que estàs 
sol en aquest món i que les teves accions no tenen 
conseqüències... Si entens això amb el cor, ja no tindràs 
més desig de danyar a d’altres éssers vius, ja que hauràs 
comprés que ells son iguals que tu. Sentiràs el seu patiment 
com propi”. Pandú va fer un sospir. De cop es va adonar que 



mai havia acceptat les instruccions del seu mestre. Sempre 
havia cregut que eren pels altres i no per ell. Estava a punt 
de morir jove violentament, sense haver dit adéu a la 
família. Ell era el causant inconscient de tot el que li havia 
passat. 

Ni tan sols se li havia passat pel cap preocupar-se per la sort 
del seu esclau Mahaduta. Els sofriments que, de ben segur, 
hauria passat a la muntanya, durant els gelats dies d’hivern 
i el mal camí, ple de desesperació i perill, al qual havia 
empés l’amo al servent. Mai se li havien passat pel cap 
aquests pensaments, però ara era l’hora de pagar. Va aclarar 
la seva veu i amb humilitat va dir: 

-Es veritat, tu ja has pagat. 

Va girar el cap i va esperar el següent cop... Va quedar 
sorprès quan Mahaduta va dir: 

-Deixeu-lo en el terra. El seu carruatge te un compartiment 
secret sota el seient del conductor. Obriu-lo i trobareu un 
cofre ple de monedes d’or. Les dividirem en parts iguales. 
Avui és un gran dia per tots nosaltres. 

Els bandits van córrer amb excitació rere l’or, però 
Mahaduta no sentia cap alegria en fer allò. Havia passat 
molts matins glaçats esperant aquell dia. I ara que estava 
passant sentia remordiment i mal de cap. Sentia com si 
estigués maltractant a algú de la seva família. Es va dirigir 
als seus homes i els va dir que paressin de colpejar els 
homes de Pandú. 

-No en mateu a cap. Preocupeu-vos, tan sols, d’agafar el que 
hi hagi. 

L’or els va distreure. Estava amagat just on Mahaduta deia. 
El cap dels lladres va deixar que Pandú i els seus homes 
marxessin d’allí i retornessin a Kaushambi. Aquella nit, 
quan els seus homes repartien l’or i celebraven l’èxit, 
Mahaduta va amagar la borsa que havia tret a Pandú, en 



una esquerda de la cova. No va tornar a tocar-la en molt de 
temps. 

Després del robatori, Pandú ja no era un home ric. Havia 
perdut la majoria del seu capital i, sense capital, un joier ja 
no pot fer gran cosa. Però no va culpar a ningú per la seva 
pèrdua. Ell era l’únic causant. 

-Quan era jove em vaig portar malament amb d’altres 
persones - va dir a la seva família- El que m’ha passat 
darrerament és, simplement, la conseqüència de la meva 
duresa i arrogància. 

El cultiu del Dharma havia arribat d’una manera natural i 
recitava el nom de Buda sempre que la seva ment o estava 
ocupada en els negocis. 

A poc a poc, es va adonar que, en el fons, del seu cor, ara era 
més feliç que quan era ric. L’únic que trobava a faltar eren 
els donatius que ja no podia fer al monestir o a la gent pobre 
de la ciutat. 

Van passar un quants anys. En certa ocasió, Panthaka, 
l’abat del monestir de Kaushambi, va ser atacat pels 
bandolers d’en Mahaduta, mentre caminava sol per les 
muntanyes. Panthaka no portava diners i Mahaduta li va 
donar un parell de cops i el va deixar seguir, però l’abat no 
va caminar massa més aquell dia. 

L’endemà al matí, poc temps després de posar-se en marxa, 
va escoltar uns xicles desesperats a prop de la carretera. Un 
home bramava de dolor. Panthaka va alleugerir el pas amb 
l’esperança d’aturar a uns bandolers que colpejaven a un 
home. Però en comptes d’un viatger casual, l’abat va veure 
que era en Mahaduta qui estava sent colpejat. Estava 
rodejat per una dotzena dels seus homes que l’agredien tal 
com faria un grup de gossos de cacera a un lleó. Amb un pal 
va colpejar a uns quants homes, però al final va caure. Fou 
colpejat amb el seu propi pal, fins que va quedar inmóvil en 
el terra. 

Panthaka es va amagar fins que els bandolers s’en van anar. 
Llavors es va apropar a Mahaduta i va veure que li quedava 
poca vida. Panthaka va baixar al rierol que serpentejava 
entre les roques properes. Va omplir el seu vol d’aigua 
fresca i el va acostar a l’home que estava a punt de morir. 
Mahaduta va veure i va obrir els ulls lentament. Va fer un 
crit de dolor: 

-On son els bandolers que he conduit a la victòria tants 
cops? Haurien estat penjats fa molt de temps si no haguera 
estat per mi. 

-Calmat -va dir Panthaka-. No pensis en els teus camarades 
ni en les maldats que heu fet junts. Pensa en el teu destí. 
Ara veu una mica d’aigua i deixem que et netegi les ferides. 
Potser salvis la teva vida. 

Mahaduta va mirar atentament a Panthaka per primer cop. 
-Tu ets el monjo a qui jo vaig apallissar ahir mateix! I ara 
vens a salvar-me la vida. Fas que senti vergonya de mi 
mateix. Va veure una mica més d’aigua i va mirar al voltant 
seu. 

-I els altres han escapat. Gossos desagraïts! Jo els vaig 
ensenyar a lluitar i ara s’han tornat contra meu. 

-Tu els vas ensenyar a lluitar- va dir Panthaka- i et paguen 
lluitant. Si els haguessis ensenyat amabilitat, t’haguessis 
pagat amabilitat. Has collit allò que has sembrat. 

-El que dius és cert. Molts cops vaig tenir por que es 
tornessin contra mi... Ai!- és va queixar quan Panthaka 
intentava aixecar-lo del terra. 

-No crec que puguis salvar la meva vida, però si pots, 
diguem com puc salvar-me del patiment dels inferns, que 
em mereixo com pagament per haver dut una vida plena de 
maldat. Darrerament he sentit com si la meva fi estigués a 
prop i la angoixa de l’esdevenir, em pesa com si portés una 
llosa pesada dins del pit. A vegades no podia ni respirar. 
-Penedeix.te sincerament de les teves ofenses- va dir 
Panthaka-. Arrenca la teva cobdícia i l’odi del teu cor, i 
omple’l de pensaments d’amor cap a tots els éssers vius. 
-Però jo desconec aquests bons sentiments- va dir 
Mahaduta-. La meva vida ha estat plena de maldat i mals 
sentiments. Aniré directe als inferns, sense tenir la 
oportunitat de seguir el noble camí que tu has triat, mestre 
del Dharma! 

-No desesperis- va contestar Panthaka- i no menystinguis el 
poder de penedir-se i reformar. Recorda que un sol 
pensament sincer de penediment pot esborrar deu mil eons 
plens de maldat. 

Per exemple, has escoltat a parlar del gran lladre Kandata, 
que va morir sense penedir-se i va caure a l’infern etern? 

Després d’haver patit en aquell indret durant eons, el Buda 
Sakyamuni va renéixer en aquest planeta i va abastar la 
il·luminació sota l’arbre de Bodhi. Els rajos de llum que en 
aquell moment van sortir de entre les seves selles, van 
penetrar en els inferns i van inspirar l’esperança d’una 
nova vida, a tots els éssers que allí experimentaven 
sofriment. 

Mirant cap amunt, Kandata va veure al Buda meditant 
sota l’arbre de Bodhi i va exclamar: 


-Salva’m, salva’m, oh tu, venerat per tothom! Jo estic 
patint aquí per totes les maldats que he comés, i no puc 
sortir! Ajuda’m a anar pel camí que tu has trepitjat. 
Venerat per tothom! 

Buda va mirar cap a vall i va veure a kandata. 

-Jo et guiaré cap a la teva alliberació- va dir al lladre-, 
però ha d’ésser mitjançant la utilització del teu propi bon 
karma òQuines coses bones vas fer, kandata, quan estaves 
en el món dels homes? 

Kandata va romandre en silenci, doncs havia estat un 
home molt cruel. Però el Venerat per tothom, amb el seu ull 
de Buda, va mirar en el passat de Kandata i va veure que, 
un cop, quan anava caminant per un camí del bosc, va 
evitar trepitjar una aranya i mentre pensava: ”La aranya 






no ha ferit ningú, perquè hauria de xafar-la?” 

En veure-ho, el Buda, va enviar una aranya per a que 
teixís un fil molt fi que baixés fins els inferns eterns. 

-Agafat al fil- va dir l’aranya- I donat pressa a pujar 
amunt! 

Kandata es va afanyar a agafar el fil i va començar a 
pujar. El fil aguantava bé i s’enfilava ràpidament, cada 
cop més amunt. De sobte, va notar que el fil tremolava com 
si aguantés més pes afegit. Kandata va mirar cap a baix i 
va veure que altres éssers de l’infern havien començat a 
enfilar-se com ell. El fil s’allargava cada cop més, però 
sense trencar-se. Més i més éssers dels inferns s’aferraven 
alfil. Kandata ya no mirava al Buda i, ple de por, als altres 
éssers de l’infern que pujaven rere seu. Va parar de 
pujar. ”Com aquest fil podrà suportar-nos a tots?”, va 
pensar. 

-Elfil és meu!- bramà cap a vall- Deixeu-lo anar! És meu! 
Immediatament, el fil es va trencar i Kandata i la resta 
d’éssers van caure un altre cop als inferns. 

-El penediment de Kandata no fou sincer -va dir Panthaka a 
Mahaduta-. No es va reformar. El fil de l’aranya hauria aguantat, 
perquè un pensament generós te la força suficient per salvar-li la 
vida a milers d’éssers. Però Kandata va trencar el fil. 

Ell encara s’aferrava a la il·lusió del seu ego i els seus mals hàbits 
eren molt forts. No estava disposat a ajudar a ningú més. Ni el que és 
Venerat per tothom va poder salvar-lo. 

Els dos homes van romandre en silenci durant una estona. Mentre, 
Panthaka va rentar les ferides de Mahaduta. El cap dels lladres 
respirava ara més tranquil. Al final va dir: 

-Hi ha una cosa bona que vaig fer un cop, si es pot considerar com 
bo el fet de deixar de fer quelcom de dolent. 

-Si que es pot- va dir Panthaka. 

-Hi ha una cosa bona que encara puc fer. Coneixes a Pandú, el ric 
joier de Kaushambi? 

-Sóc de Kaushambi i el conec bé -va dir Panthaka-. Tot i que ell ja 
no és ric. 


-No? Sento que sigui així. Què sorprenent! Hauria d’estar content, 
doncs ell va ser qui em va ensenyar a ser dur i a maltractar a la gent. 
Quan jo era un jove esclau, ell em va enviar a aprendre a lluitar amb 
un lluitador, per poder ser el seu guarda espatlla. Sempre que jo 
abusava d’algú, ell em recompensava. El seu cor era dur com una 
pedra. Un cop va fer que m’apallissessin i va ser llavors quan vaig 
escapar a les muntanyes. Però m’han dit que ha canviat y que se’l 
coneix a tot arreu per la seva amabilitat i benevolència. És difícil 
d’imaginar. És cert, mestre del Dharma? 

-Si, és cert- va dir Panthaka- El poder del penediment sincer és 
realment molt gran i mai deixa de sorprendre’m. 


-Molts cops vaig planejar venjar-me d’aquest home -va dir 
Mahaduta-.El volia torturar de la mateixa manera que ell a mi. 






Quan, finalment, va caure en les meves mans, en veure la seva cara, 
tirat al mig de la carretera, indefens, prement les seves joies contra 
el pit, resignat a morir, no ho vaig poder fer, mestre del Dharma. 
Vaig sentir com si anés a torturar al meu propi germà. 

-Tots els homes som germans -va dir Panthaka-. Cada home ha estat 
el teu pare en una vida passada i, cada dona, la teva mare. I amb 
aquest home, tu tens afinitats molt fortes, per bé i per mal. 

Mahaduta va dir que si: 

-Ha de ser així. Aquell dia li vaig treure les seves joies i el seu or, 
però vaig deixar que ell i els seus homes se’n anessin. L’or el vaig 
donar als meus homes, per haver-los deixat escapar i perdonant-los 
hi la vida. Però les seves joies encara les tinc amagades en una 
esquerda de la meva cova. Per raons que desconec, no he pogut 
desempallegar-me d’elles. No era només per la dificultat de vendre 
una corona com aquella. Sentia que havia de guardar-la per alguna 
cosa en concret i no sabia per a que. Ara, estic content d’haver-ho 
fet. 

Mahaduta va parar de parlar un moment i es va girar cap a 
Panthaka: 

-Concedeix-me un darrer favor, mestre del Dharma. La meva cova és 
rere un cedre molt alt que hi ha junt el rierol que baixa mitja milla 

més amunt. Podràs veure la part més alta del cedre, des del camí. La 
corona de Pandú i les seves joies estan en una esquerda vertical just 
a l’esquerra de l’entrada. A l’esquerda, ves recte i després cap a munt 
i a la dreta. Pots recordar-ho? 

-Si- va dir Panthaka. 

Mahaduta va continuar: 

-Però no vagis sol. Digues-li a Pandú que recluti a trenta homes 
armats. Els meus homes són pocs i, sense mi, no tenen coratge. 
Pandú podria vèncer-los amb facilitat. Digues-li a Pandú que ho 
sento i que desitjo que recuperi totes les seves riqueses un altre cop. 
Desitjo la riquesa i la felicitat a tots els homes als que he robat. Si 
sobrevisc, o en la meva propera vida, escullo ser com vostè, 
Venerable mestre del Dharma, i servir d’ajuda als homes atrapats en 
la xarxa del sofriment que ells mateixos han creat amb les seves 
estúpides accions. 

Cansat, en Mahaduta es va incorporar. Ja no sentia dolor a causa de 



les seves ferides, però la seva vida s’estava acabant. De sobte, un 
gran somrís aparegué en el seu rostre. Va alçar la ma i apuntant cap 
a munt va exclamar: 

-Mira! El Buda està allí en el seu seient, a punt d’entrar en el 
Nirvana. Els seus deixebles, els venerables arahants, estan amb ell! 
Mira! M’està somrient! 

La cara de Mahaduta brillava de felicitat. 

-Quina benedicció més meravellosa fou que ell vingués al món. 

-Si, fou una benedicció- va dir Panthaka-.Aparegué en el món a 
causa de la seva compassió cap a tots els éssers vius, per instruir-los 
en el més important: La vida i la mort. Ens va ensenyar el camí cap 
el despertar de la consciència del patiment humà en aquest món, i 
ens va mostrar que és el desig i la aversió, la font de les nostres 
penalitats. Ens va ensenyar el camí correcte per posar fí al nostre 
sofriment. Ens va ensenyar moralitat, concentració i saviesa, per tal 
d’eliminar la nostra cobdícia, la ira i la ignorància. Ell mateix, 
després de moltes vides de renuncia i treball interior, va posar fí als 
seus propis desitjós i amb amabilitat, compassió, alegria i 
generositat es va oferir a tots nosaltres com exemple. Si tots els 
homes i dones poguessin prendre refugi en ell, aquest món no seria 
tant miserable i perillós. Mahaduta va dir que si. Va escoltar les 
paraules del monjo com un home amb set a qui se li dona aigua 
fresca. Va intentar parlar, però no podia continuar. Panthaka va 
comprendre el que volia i li va impartir els tres refugis, per a que ell, 
també pogués ser un deixeble de la triple joia. Panthaka li va repetir 
els Quatre Grans Vots del Bodhisattva: 

Els éssers vius són innombrables; I jo faig el vot de 
salvar-los a tots. 

Les afliccions són interminables; I jo faig el vot 
d’extingir-les totes. 

Les portes del Dharma no es poden contar; I jo faig el 
vot de penetrar-les totes. 

El camí del Buda és insuperable; I jo faig el vot de 
completar-lo. 

També va repetir tres cops el vers de penediment del 
Bodhisattva: 



De totes les maldats que he comès en el passat, 
causades per la cobdícia, l’odi i la estupidesa sense 
límits, 

fetes amb el cos, la boca i la ment, 

Jo me’n penedeixo i em reformo. 

I el següent vers: 

Les ofenses sorgides de la ment se’n penediran en la ment. 
Quan la ment s’extingeix, les ofenses s’esvaeixen. 

Amb la ment esvaïda i les ofenses extingides, ambdues buides, 
A tal cosa de l’anomena el veritable penediment i reforma. 


Quan Panthaka estava recitant, Mahaduta, va exhalar per darrer 
cop. Va morir amb un somrís en el seu rostre. 

Panthaka, va cancel·lar el seu sant viatge i va tornar a Kaushambi. 
Va anar, immediatament, a la casa de Pandú a dir-li el que havia 
passat. Amb una escorta d’homes armats, Pandú va tornar a les 
muntanyes. Els homes de Mahaduta ja havien marxat. La bossa de 
Pandú estava amagada, exactament, on Pandú havia dit, I la corona 
estava allí, intacta. 

Panthaka va anar amb ells I després d’haver incinerat el cos de 
Mahaduta I recollit les cendres en una urna, Panthaka va guiar els 
presents en la recitació dels sutres I mantres. Va parlar breument del 
poder del karma I, també, del poder, fins I tot més gran, del 
penediment I el canvi. Seguidament va recitar els següents versos: 

Ningú pot salvar-nos, excepte nosaltres mateixos. 

La nostra força és més gran que la força que deriva dels 
altres. 

Nosaltres mateixos hem de transitar el camí de la il·luminació 
correcta. 

Amb Buda com mestre i guia. 

-El nostre venerable mestre Narada- va prosseguir 
Panthaka-, sempre ens va recordar que, únicament 
nosaltres mateixos som responsables de les nostres accions, 
i que som responsables del que ens passa com resultat 
d’aquestes accions. Cap Déu ni cap altra ésser ens premiarà 
o castigarà. Ens recompensem o castiguem nosaltres 
mateixos (però de manera inconscient). Tot sorgeix en la 
nostra ment i, per tant, el món és, exactament, com 
nosaltres mateixos el creem. Aquest home, en Mahaduta, va 
portar una vida de maldat, va ser guiat per pensaments 
negatius i mai ser feliç. Però, al final va canviar. El seu 
penediment i vots de reforma van commoure a Buda, que se 
li va aparèixer i el va beneir. La seva vida va acabar amb una 
acció de perdó i va morir feliç. Tots nosaltres podem 
aprendre del seu exemple, puix que tots tenim alguna falta. 
El Karma ens connecta a tots com una tela d’aranya creada 





per nosaltres mateixos. I al mateix temps, tots som capaços 
d’alliberar-nos mitjançant un penediment sincer. 

Panthaka va fer que, en la tomba on es va depositar la urna 
amb les cendres de Mahaduta es gravés el següent epitafi en 
una llosa: 

Aquí s’hi troben les cendres de Mahaduta, el bandoler. 
Va viure rodejat de violència; i la violència va portar- 
li la perdició. 

Al final, penedit, va retornar el que havia robat, 

I va prometre caminar pel camí recte. 

El Buda va somriure. 

Maha Prajfía Paramita! 

La llosa, junt el pas de la muntanya va acabar sent coneguda 
com la tomba del lladre penedit i, anys després, un altar va 
ser construït al seu costat. Allí els sants viatgers es 
postraven al Buda i pregaven per tenir un bon viatge i per la 
conversió dels homes dolents. 







Pandú es va convertir un altre cop en un home ric, fins i tot 
més ric del que mai havia estat. Malgrat tot, estava més 
interessat en donar diners que en guanyar-los, i va deixar 
que els seus fills s’encarreguessin dels negocis. Va fer el que 
va poguer, per tal d’ensenyar-los hi que la prosperitat 
aconseguida de manera fraudulenta no es duradera, i que si 
son generosos i amables s’asseguraran un futur feliç. La 
seva mort va arrivar d’una manera pacífica a una edad 
avançada. 

Quan es va adonar que la seva mort era propera, estirt en el 
llit, va fer cridar als seus fills, filles i nets i els va dir: 

-Benvolguts fills, si en el futur, alguna cosa negativa passa 
en les vostres vides, no culpeu als altres, fins i tot, si sembla 
que son la causa de la vostra desgracia. Mireu dins de 
vosaltres mateixos. Mireu si heu estat orgullosos, 
cobdiciosos, o violents. Canvieu les vostres faltes dins 
vostre, doncs és quelcom que sempre teniu el poder de fer. 

Si el canvi sembla que està més enllà de les vostres 
possibilitats, cerqueu l’ajuda del vostre mestre i pregueu als 
Budes i Bodisattves per què us ajudin. Un cop netejades les 
vostres faltes, la bona fortuna i la felicitat tornarà de 
manera natural. I quan arrivin, no les guardeu per vosaltres 
sols, compartiu-les. Llavors mai s’exhauriran. Recordeu-me 
pel següent vers que el Venerable Narada em va ensenyar 
quan el vaig coneixer per primer cop: 

Qui fa mal als altres, es fa mal a si mateix; 

Aquell que ajuda als altres, s'ajuda a si mateix molt més. 

Per trovar el camí pur, el camí de la llum, 

Abandona la il·lusió de que tens un ego. 


FI 




